ZAPISNIK
s 23. sjednice Vijeća Mjesnog odbora „Pavao Šubić”
održane u četvrtak, 26. siječnja 2023., s početkom u 19 sati u prostoriji Mjesnog odbora „Pavao Šubić”, Šubićeva 40/II

NAZOČNI ČLANOVI VIJEĆA:
Nikolina Hrust, Neven Penzar, Vladimir Resnik i Roman Roland

[bookmark: _Hlk126677379]	Predsjednica konstatira da je na 23. sjednici Vijeća Mjesnog odbora „Pavao Šubić” nazočna većina članova Vijeća, što znači da Vijeće može pravovaljano odlučivati, te otvara 23. sjednicu Vijeća Mjesnog odbora „Pavao Šubić”.
Članovi Vijeća jednoglasno su prihvatili zapisnik sa 22. sjednice Vijeća Mjesnog odbora i prijedlog Dnevnog reda 23. sjednice Vijeća Mjesnog odbora s dopunama.
Zbog obveza dijela članova, sjednica je započela u 19 umjesto u najavljenih 18 sati.

DNEVNI RED
1.	Zaključak o razrješenju predsjednice Vijeća Mjesnog odbora „Pavao Šubić”
2.	Zaključak o razrješenju potpredsjednika Vijeća Mjesnog odbora „Pavao Šubić”
3.	Izbor predsjednika Vijeća Mjesnog odbora „Pavao Šubić”
4.	Izbor potpredsjednice Vijeća Mjesnog odbora „Pavao Šubić”
5.	Nacrt prijedloga Odluke o davanju u zakup i na drugo korištenje površina javne namjene, mišljenje, daje se
[bookmark: _Hlk125908854]6.	Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina, mišljenje, daje se
[bookmark: _Hlk125909225]7.	Izvještaj sa sastanka s predstavnicima Zagrebačkog holdinga d. o. o. – Podružnica Tržnice Zagreb
8.	Izvještaj s 18. koordinacije predsjednika mjesnih odbora s predsjednikom Gradske četvrti Donji grad
9.	Prijedlozi, obavijesti i rasprava



Ad 1. Zaključak o razrješenju predsjednice Vijeća Mjesnog odbora „Pavao Šubić”
[bookmark: _Hlk126677567]Predsjednica Mjesnog odbora „Pavao Šubić” Nikolina Hrust podnijela je ostavku na mjesto predsjednice mjesnog odbora.
Vijeće Mjesnog odbora „Pavao Šubić” prihvaća ostavku i jednoglasno donosi

ZAKLJUČAK
o razrješenju predsjednice Vijeća Mjesnog odbora „Pavao Šubić”

I.	Utvrđuje se da je Nikolina Hrust podnijela ostavku na dužnost predsjednice Vijeća Mjesnog odbora „Pavao Šubić” dana 11. siječnja 2023.
II.	Nikolina Hrust razrješuje se dužnosti predsjednice Vijeća Mjesnog odbora „Pavao Šubić” danom utvrđivanja podnošenja ostavke 11. siječnja 2023.
III.	Ovaj će zaključak biti objavljen na oglasnoj ploči u sjedištu Mjesnog odbora „Pavao Šubić”.

Ad 2. Zaključak o razrješenju potpredsjednika Vijeća Mjesnog odbora „Pavao Šubić”
Potpredsjednik Vijeća Mjesnog odbora „Pavao Šubić” Neven Penzar podnio je ostavku na mjesto potpredsjednika mjesnog odbora.
Vijeće Mjesnog odbora „Pavao Šubić” prihvaća ostavku i jednoglasno donosi

ZAKLJUČAK
o razrješenju potpredsjednika Vijeća Mjesnog odbora „Pavao Šubić”

I.	Utvrđuje se da je Neven Penzar podnio ostavku na dužnost potpredsjednika Vijeća Mjesnog odbora „Pavao Šubić” dana 11. siječnja 2023.
II.	Neven Penzar razrješuje se dužnosti potpredsjednika Vijeća Mjesnog odbora „Pavao Šubić” danom utvrđivanja podnošenja ostavke 11. siječnja 2023.
III.	Ovaj će zaključak biti objavljen na oglasnoj ploči u sjedištu Mjesnog odbora „Pavao Šubić”.



Ad 3. Izbor predsjednika Vijeća Mjesnog odbora „Pavao Šubić”
Za predsjednika Vijeća predlaže se Neven Penzar.
Vijeće Mjesnog odbora „Pavao Šubić” prihvaća prijedlog i jednoglasno donosi

ZAKLJUČAK
o izboru predsjednika Vijeća Mjesnog odbora „Pavao Šubić”

I.	Za predsjednika Vijeća Mjesnog odbora „Pavao Šubić” izabran je Neven Penzar.
II.	Ovaj će zaključak biti objavljen na oglasnoj ploči u sjedištu Mjesnog odbora „Pavao Šubić”.

Ad 4. Izbor potpredsjednice Vijeća Mjesnog odbora „Pavao Šubić”
Za potpredsjednicu Vijeća predlaže se Nikolina Hrust.
Vijeće Mjesnog odbora „Pavao Šubić” prihvaća prijedlog i jednoglasno donosi

ZAKLJUČAK
o izboru potpredsjednice Vijeća Mjesnog odbora „Pavao Šubić”

I.	Za potpredsjednicu Vijeća Mjesnog odbora „Pavao Šubić” izabrana je Nikolina Hrust.
II.	Ovaj će zaključak biti objavljen na oglasnoj ploči u sjedištu Mjesnog odbora „Pavao Šubić”.

Ad. 5. Nacrt prijedloga Odluke o davanju u zakup i na drugo korištenje površina javne namjene, mišljenje, daje se
Članovi Vijeća su razmatrali dostavljeni Nacrt prijedloga Odluke o davanju u zakup i na drugo korištenje površina javne namjene te su jednoglasno donijeli sljedeći

ZAKLJUČAK
o Nacrtu prijedloga Odluke o davanju u zakup i na drugo korištenje površina javne namjene


I. Vijeće Mjesnog odbora „Pavao Šubić“ podržava Nacrt prijedloga Odluke o davanju u zakup i na drugo korištenje površina javne namjene.

II. Ovaj zaključak se dostavlja Vijeću Gradske četvrti Donji grad na daljnje postupanje.

[bookmark: _Hlk125908920]Ad 6. Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina, mišljenje, daje se
[bookmark: _Hlk126836883]Članovi Vijeća razmatrali su dostavljeni Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina te su jednoglasno podržali navedeni prijedlog uz napomenu da je na području Mjesnog odbora na uglu Martićeve i Tuškanove ulice kod Parka Bartola Kašića već godinama u toplijim mjesecima tijekom godine postavljen štand s voćem.
Vijeće Mjesnog odbora „Pavao Šubić“ jednoglasno donosi 

ZAKLJUČAK
o Nacrtu prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskog izgledu pokretnih naprava i privremenih građevina

I. [bookmark: _Hlk126836948]Vijeće Mjesnog odbora „Pavao Šubić“ podržava Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina uz napomenu da je na području Mjesnog odbora na uglu Martićeve i Tuškanove ulice kod Parka Bartola Kašića već godinama u toplijim mjesecima tijekom godine postavljen štand s voćem.

II. Ovaj zaključak se dostavlja Vijeću Gradske četvrti Donji grad na daljnje postupanje.


Ad 7. Izvještaj sa sastanka s predstavnicima Zagrebačkog holdinga d. o. o. – Podružnica Tržnice Zagreb
Predsjednik i potpredsjednica Mjesnog odbora izvijestili su članove Vijeća o razgovoru s predstavnicima Zagrebačkog holdinga d. o. o. – Podružnica Tržnice Zagreb održanog 20. siječnja pri obilasku tržnice Kvatrić. Vijećnici su posebice zainteresirani za rješavanje problema zgrade koja se nalazi na odličnoj lokaciji na tržnici, s adresama Šubićeva 40, Šubićeva 42 i Martićeva 67, s obzirom na zapuštenost i nedostatak sadržaja, a s više stotina suvlasnika i neprovedenim etažiranjem zbog kojega su onemogućeni mnogi postupci na odličnoj lokaciji. Članovi Vijeća se zalažu za natkrivanje tržnice, ali s prijedlogom da se u tom projektu koriste ekološki prihvatljive tehnologije poput solarnih ploča koje bi pridonijele smanjenju troškova korisnicima, a pružile pozitivan primjer stanovnicima.
Predstavnicima Podružnice Tržnica Zagreb izložene su ideje da se do realizacije projekta natkrivanja tržnice na platou tržnice u toplijem dijelu godine organiziraju sportski i kulturno-zabavni sadržaji poput vikend-košarkaškog turnira i ljetnog kina ili prikladnog sajma jednom ili dva puta mjesečno uz simboličnu naknadu Tržnicama.

Ad 8. Izvještaj s 18. koordinacije predsjednika mjesnih odbora s predsjednikom Gradske četvrti Donji grad
Članovi Vijeća su izviješteni o glavnim temama s 18. koordinacije predsjednika MO-a s predsjednikom Gradske četvrti, posebice vezano uz promet i njegovo usporavanje.

Ad 9. Prijedlozi, obavijesti i rasprava
Članovi Vijeća smatraju da bi se trebalo stupiti u kontakt s okolnim mjesnim odborima i Gradskom četvrti Maksimir kako bi se barem djelomice pokušao vratiti život na Trgu Eugena Kvaternika koji je 2008. godine proglašen kapitalnom gradskom investicijom vrijednom više od 250 milijuna kuna (izvor https://www.zagreb.hr/en/otvoren-kvaternikov-trg/2818), a nakon što je otvoren opustio je i izgubio prepoznatljivost jer nisu realizirani novi sadržaji niti je na bilo koji drugi način postao privlačan prolaznicima i stanovnicima tog dijela grada. Jedan od njegovih bitnih nedostataka je arhitektonska oprema (prije svega „fontana” s biljem koja je zapuštena, puna izmeta golubova i smeća, a upitan je i smisao malog platoa (scene) koji nikada nije bio u funkciji). Članovi Vijeća predlažu minimalne intervencije uz suglasnost projektanta ing. Miroslava Genga i obvezatnu suradnju s okolnim mjesnim odborima i Gradskom četvrti Maksimir.

Sjednica je završila u 20:15 sati.
Zapisnik je vodila Nikolina Hrust

KLASA: 024-08/23-003/109
URBROJ: 251-13-11-1/003-23-2
Zagreb, 26. siječnja 2023.

Predsjednik Vijeća Mjesnog odbora
„Pavao Šubić”
[bookmark: _GoBack]Neven Penzar, v.r.


